CELEX: E2012P0009
Language: fi
Date: 2012-09-04 00:00:00
Title: Islannin hallituksen 4 päivänä syyskuuta 2012 EFTAn valvontaviranomaista vastaan nostama kanne (Asia E-9/12)

29.11.2012   
            
            
               FI
            
            
               Euroopan unionin virallinen lehti
            
            
               C 369/14
            
         Islannin hallituksen 4 päivänä syyskuuta 2012 EFTAn valvontaviranomaista vastaan nostama kanne
   (Asia E-9/12)
   2012/C 369/12
   Islannin hallitus nosti 4 päivänä syyskuuta 2012 kanteen EFTAn valvontaviranomaista vastaan EFTAn tuomioistuimessa. Islannin hallitusta edustivat asiamies, ulkoministeriön lähetystöneuvos Jóhanna Bryndís Bjarnadóttir, toinen asiamies, talous- ja valtiovarainministeriön oikeudellinen asiantuntija Haraldur Steinþórsson sekä lainopillinen neuvonantaja, asianajaja Dóra Sif Tynes.
   Kantaja pyytää EFTAn tuomioistuimelta, että
   
               1)
            
            
               kunnallisia verotustoimenpiteitä, kiinteistökauppaa ja sähkön myyntiä Verne Holdings ehf:lle koskevan 4 päivänä heinäkuuta 2012 tehdyn EFTAn valvontaviranomaisen päätöksen N:o 261/12/KOL 5 artikla kumotaan;
            
         
               2)
            
            
               kunnallisia verotustoimenpiteitä, kiinteistökauppaa ja sähkön myyntiä Verne Holdings ehf:lle koskevan 4 päivänä heinäkuuta 2012 tehdyn EFTAn valvontaviranomaisen päätöksen N:o 261/12/KOL 6 artiklan viittaus 5 artiklaan mitätöidään;
            
         
               3)
            
            
               EFTAn valvontaviranomainen määrätään maksamaan asian käsittelyn kaikki oikeuskulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kantaja, Islannin hallitus, pyytää EFTAn valvontaviranomaisen 4 päivänä heinäkuuta 2012 tekemän päätöksen N:o 261/12/KOL (’riidanalainen päätös’) osittaista kumoamista. Riidanalainen päätös seurasi EFTAn valvontaviranomaisen 3 päivänä marraskuuta 2010 tehtyä päätöstä N:o 418/10/KOL aloittaa asiassa muodollinen tutkintamenettely.
            
         
               —
            
            
               Tapaus koskee Islannin valtion myymää kiinteistöä, joka sijaitsee Yhdysvaltain entisellä sotilasalueella Reykjanesin niemimaalla. Siihen sovelletaan ETA-sopimuksen 61 artiklan 1 kohtaa ja EFTAn valvontaviranomaisen valtiontuen suuntaviivoja viranomaisten tekemiin maa-alueita ja rakennuksia koskeviin kauppoihin sisältyvistä tuista.
            
         
               —
            
            
               Kantaja väittää muun muassa, että EFTAn valvontaviranomainen:
               
                           —
                        
                        
                           ei pystynyt osoittamaan tosiseikoilla tai todisteilla, että kiinteistö myytiin alle sen markkina-arvon. Täten ostaja ei saanut kaupasta taloudellista hyötyä eikä siihen sisältynyt valtiontukea.
                        
                     
                           —
                        
                        
                           ei tutkinut kauppaa asianmukaisesti ja teki selvän virheen väitetyn valtionavun arvioinnissa.
                        
                     
                           —
                        
                        
                           ei esittänyt riidanalaiselle päätökselle riittäviä perusteita.